./data/stoa0275/stoa007/stoa0275.stoa007.opp-lat1.xml
Ipse se, inquiunt, filium sibifecit  Atquin pater filium facit, et patrem filius  Et qui ex alterutrofiunt, a semetipsis sibi fieri nullo modo possunt, ut paterse sibi filium faciat, et filius se sibi patrem praestet  Quae instituitdeus, etiam ipse custodit  Habeat necesse est pater filium, utpater sit, et filius patrem, ut filius sit  Aliud est autem habere,aliud esse  Verbi gratia, ut maritus sim, habeam oportet uxorem,non ipse mihi ero uxor  Sic etiam, ut pater sim, filium habeo,non ipse mihi ero filius, et ut filius sim, patrem habeo, non ipsemihi ero pater  Quae enim me faciunt si habuero, tunc ero pater,si filium habeam, filius ero, si patrem  Porro si ipse eroquid eorum, iam non habeo quod ipse ero, nec patrem, quia ipseero pater, nec filium, quia ipse ero filius  In quantum autem alterumex his habere me oportet, alterum esse, in tantum, si utrumquefuere, alterum non ero, dum alterum non habeo  Si enim ipseero filius, qui et pater, iam non habeo filium, sed ipse sum filius Non habendo autem filium, dum ipse sum filius, quomodo paterero? Habere enim filium debeo, ut pater sim  Non sum ergofilius, quia patrem non habeo, qui facit filium  Aeque si ipse sumpater, qui et filius, iam non habeo patrem, sed ipse sum pater Non habendo autem patrem, dum ipse sum pater, quomodo filiusero? Habere enim patrem debeo, ut filius sim  Non ergo eropater, quia filium non habeo, qui facit patrem  Hoc erit totumingenium diaboli, alterum ex altero excludere, dum utrumque inunum sub monarchiae favore concludens neutrum haberi facit, utet pater non sit, qui scilicet  filium non habet, et filius non sit,qui aeque patrem non habet; dum enim pater est, filius non erit Sic monarchiam tenent qui nec patrem nec filium continent  Sed nihil deo difficile  Quis hoc nesciat? Et impossibilia apud saeculum possibilia apud deum quis ignoret? Et stulta mundi elegitdeus, ut confundat sapientia  Legimus omnia  Ergo, inquiunt,difficile non fuit deo ipsum se et patrem et filium facere adversustraditam formam rebus humanis  Nam et sterilem parere contranaturam difficile deo non fuit, sicut nec virginem  Plane nihil deodifficile  Sed si tam abrupte in praesumptionibus nostris hac sententiautamur, quidvis de deo confingere poterimus, quasi fecerit,quia facere potuerit  Non autem, quia omnia potest facere, ideoquoque credendum est illum fecisse etiam quod non fecerit  Sedan fecerit requirendum  Potuit, si voluisset, deus pennis hominemad volandum instruxisse, quod et milvis praestitit; non tamen,quia potuit, statim et fecit  Potuit et Praxean et omnes pariterhaereticos statim extinxisse; non tamen, quia potuit, extinxit Oportebat enim et milvos esse et haereticos, oportebat et patremcrucifigi  Hac ratione erit aliquid et difficile deo, id scilicet quodcunquenon fecerit, non quia non potuerit, sed quia noluerit  Deienim posse velle est, et non posse nolle, quod autem voluit, etpotuit et ostendit  Ergo quia, si voluit semetipsum sibi filiumfacere, potuit, et quia, si potuit, fecit, tunc probabis illum etpotuisse et voluisse, si probaveris illum fecisse